Chioma Elizabeth Toplis bụ nwaafọ Naijiria na-eme ihe nkiri na ụlọ ọrụ ihe nkiri Naijiria (nke a kpọrọ Nollywood ). O mere oru mbu ya n'afọ 2004 n'ime ihe nkiri Stolen Bible tinyere Kate Henshaw mana ọ buụrụ onye a ma ama mgbe ọ putara n’ime ihe nkiri afọ 2005 a kpọrọ Trinity na otutu ndi ozo a ma ama na Naijiria Toplis, onye aha bekee bu Elizabeth, bu onye obodo Umuahia,dị n'Abia Steeti, na mpaghara ndida Naijiria . Ya na onye Nollywood ọzọ na-eme ihe nkiri na onye isi oche gara aga nke Actors Guild nke Naijiria, bụ Ejike Asiegbu bụ ụmụnna. Site n'afọ 1979 ruo n'afọ 1985, ọ gara ụlọ akwụkwọ praịmarị ya n’ọtụtụ ụlọ akwụkwọ: St Michaels Primary School Umuahia, Orji Town Primary School Owerri, Umuhu Central School, Umuahia na 67 Infantry Battalion Primary School Faulks Road, Aba . Site n'afọ 1985 ruo n'afọ 1990, ọ gụrụ akwụkwọ na Ohuhu Community Secondary School Amaogwugwu, Umuahia. Mgbe ọ hapụrụ Naijiria were bie ọtụtụ afọ na Lọndọn, ọ malitere na Valentine High School ịmụ asụsụ Bekee were mesịa debanye aha na Barking and Dagenham College n'afọ 2003 iji mụọ maka Social Healthcare.